stanford-oval/wikipedia huggingface dataset:
Vaalea viettelys
Tausta

Vaalea viettelys perustuu Edward Hopen romaaniin She Loves Me Not (1933). Romaanista on tehty ennen Vaaleaa viettelystä kaksi Paramount-elokuvaa: komedia She Loves Me Not (1934), jonka pääosissa ovat Miriam Hopkins Curly Flaggina ja Bing Crosby ja sen remake komedia True to the Army (1942). Romaanista on tehty näytelmäversio Broadwaylle, johon Vaalea viettelys lähinnä perustuu. Romaanin näytelmäversion ovat kirjoittaneet Howard Lindsay, Lyford Moore ja Harlan Thompson.
Curly Flaggin rooli oli pääosassa She Loves Me Not -elokuvassa, mutta siitä tehtiin "toinen" pääosa Vaalea viettelys -elokuvaan Stormy Tornadon rinnalle.
Vaalea viettelys oli Betty Grablen elokuvauran viimeinen elokuvarooli.
Marilyn Monroelle, Foxin suurin rahasampo tuolloin, tarjottiin Curly Flaggin roolia näyttelemään Betty Grablen rinnalle. Elokuvan ohjaaja-käsikirjoittaja-tuottaja Nunnally Johnson oli kirjoittanut Curly Flaggin roolin varta vasten Monroelle; Monroe ei ollut ihastunut käsikirjoitukseen ja tuohon aikaan Monroe halusi näytellä dramaattisia ja haastavia rooleja, joten kieltäytyi roolista Vaalea viettelys -elokuvassa. Grable ja Monroe olivat aiemmin näytelleet yhdessä Kuinka miljonääri naidaan -elokuvassa vuonna 1953. Grable oli 1940-luvun suurin tähti ja Monroesta tulisi 1950-luvun suurin tähti. Kuitenkaan kahden vaaleaverikön välillä ei ollut kilpailua; itse asiassa Grable on tunnetusti sanonut Monroelle "go and get yours, honey! I've had mine" (suom. "mene ja saat omasi, kulta! Minä sain jo omani"). Kaksikosta tuli pian ystäviä tämän jälkeen.
Vastaanotto

Vaalea viettelys -elokuva tehtiin 2,3 miljoonan dollarin budjetilla; elokuva tuotti Yhdysvalloissa 3,7 miljoonaa dollaria.
Vaalea viettelys sai ensi-iltansa kotimaassaan 22. heinäkuuta vuonna 1955 New Yorkissa ja Los Angelesissa 29. heinäkuuta. Suomessa elokuva sai ensi-iltansa 6. heinäkuuta vuonna 1956. Vaalea viettelys on 20th Century Foxin tuottama.
Elokuvan julkistamisen aikaan Vaalea viettelys sai sekalaisarvosteluista positiivisiin arvosteluihin. Grablen roolisuoritusta kehuttiin, kun taas Northin roolisuoritus sai vähemmän kiitosta kuin Grablen. Vaalea viettelys nautti kohtuullisesta menestyksestä lippuluukuilla. Komedia tuotti arviolta 1,65 miljoonaa dollaria teatterilevityksessä Pohjois-Amerikassa ensimmäisenä vuonna.
Aiheesta muualla

Vaalea viettelys Internet Movie Databasessa (englanniksi)
Vaalea viettelys Elonet.
Vaalea viettelys AllMoviessa. (englanniksi)
Villalier

| Villalier |
| --- | --- |
 vaakuna
 Villalier
 Koordinaatit: 43°15′29″N, 2°24′48″E 
Valtio:  Ranska
Alue:  Oksitania
Departementti:  Aude
Arrondissementti:  Carcassonne
Pinta-ala:  
 – Kokonaispinta-ala:  7,7 km²
Väkiluku (2013):  1 018
 – Väestötiheys:  132,2 as./km²
 
 Kunnan kotisivut 
Infobox OKVirheellinen NIMI-arvo: 
Villalier on kunta Lounais-Ranskassa Auden departementissa Oksitanian alueella.
Tunnettuja kuntalaisia

Villalieriin on haudattu kaksi tunnettua henkilöä.
Joë Bousquet, 1900-luvun alun runoilija
Armand Barbès, 1800-luvun vallankumouksellisia
Aiheesta muualla

Kuvia tai muita tiedostoja aiheesta Villalier Wikimedia Commonsissa
Lachlan Murdoch

| Lachlan Murdoch |
| --- | --- |
 Murdoch toukokuussa 2013.
Henkilötiedot
Syntynyt: 8. syyskuuta 1971 (ikä 53) Lontoo, Yhdistynyt kuningaskunta
Kansalaisuus:  brittiläinen, yhdysvaltalainen
Ammatti:  liikemies
Siviilisääty:  naimisissa
Puoliso:  Sarah O'Hare (vihitty 1999)
Lapset:  3
Muut tiedot
Koulutus: filosofian kandidaatti - Princetonin yliopisto
Lachlan Keith Murdoch (s. 8. syyskuuta 1971 Lontoo) on brittiläis-yhdysvaltalainen liikemies ja useiden mediatalojen johtaja. Hän nousi marraskuussa 2023 isänsä Rupert Murdochin omistamien News Corpin ja Fox Corporationin puheenjohtajaksi. Murdoch on myös Fox Corporationiin kuuluvan Fox News Channelin toimitusjohtaja.
Murdoch on kasvanut liikemiehen urallansa noudattaen isänsä mallia. He ovat tehneet usein yhteistyötä ja toimineet samoissa konserneissa vaihtelevissa johtotehtävissä.
Murdoch on urallaan kohdannut monia vaikeuksia erityisesti Fox Newsin oikeuskäsittelyjen myötä. Häntä pidetään näkemyksiltään konservatiivina, ja hänen kerrotaan vihaavan yhdysvaltain entistä presidenttiä Donald Trumpia.
Tausta

Lachlan Murdoch syntyi 8. syyskuuta 1971 Lontoossa Britanniassa. Hänen isänsä on Rupert Murdoch ja äitinsä Anna Maria dePeyster, joka on Rupertin toinen vaimo. Hänellä on myös sisarukset James ja Elisabeth. Murdoch on ollut usein riidoissa sisaruksiensa kanssa. He eivät ole pitäneet Murdochin saamasta vallasta ja ovat usein pyrkineet saamaan sitä itselleen.
Perhe muutti Yhdysvaltoihin rahan perässä ja Murdoch kasvoi New Yorkissa. Teini-ikäisenä hän siivosi painokoneita ja luki isänsä sanomalehtiä.
Murdoch kävi arvostettuja yhdysvaltalaisissa kouluja ja valmistui 1994 Princetonin yliopistosta filosofian kandidaatiksi. Hänen kandidaatintutkielmansa ”A Study of Freedom and Morality In Kant’s Pratical Philosophy” käsitteli hindulaisuuden pyhiä kirjoituksia sekä vapauden ja moraalin tutkimusta. Yliopistoaikoinaan hän myös pyöritti opiskelijoiden konservatiiviklubia.
Ura > 1989–2014

Murdoch aloitti ensimmäisessä työpaikassaan 18-vuotiaana, ja neljän vuoden päästä hän johti ensimmäistä sanomalehteään News Corpin alaisuudessa Queenslandissa Australiassa. Tuolloin sanomalehdet olivat News Corpin liiketoiminnan ydin. Vuonna 1995 hän päätyi varatoimitusjohtajaksi australialaiseen News Limited -mediakonserniin.
Murdoch palasi New Yorkiin 1996 ja sai paikan News Corporationista, jonka eri johtotehtävissä hän toimi seuraavat kymmenen vuotta. Hän erosi konsernista 2005 ilman julkista selitystä. On väitetty, että hän olisi ajautunut useisiin välikohtauksiin konsernin perustaneen Roger Ailesin kanssa. Murdochin isä päätyi Ailesin puolelle poikaansa vastaan, minkä myötä Murdoch vetäytyi laajemmasta liike-elämästä. Murdoch palasi Sydneyyn Australiaan perheinensä ja pyöritti kymmenen vuotta sijoitusfirmaa. Ensimmäisenä vuonnaan Australiassa Murdoch perusti sijoitusyhtiö Illyrian.
Ura > 2014–2021

Murdoch sopi välit isänsä kanssa vuonna 2014 ja nousi 21st Century Foxin ja News Corpin hallituksiin. Murdochin kanssa riitautunut Ailes erotettiin Foxista heinäkuussa 2016, kun häntä kohtaan oli noussut useita syytöksiä seksuaalisesta häirinnästä. Uhreiksi sanottiin muun muuassa konsernin entinen juontaja Gretchen Carlson sekä Megyn Kelly. Keskiössä hänen erottamisessaan olivat Murdochin veljekset.
Murdoch oli 2017 veljensä kanssa 21st Century Foxin hallituksessa, kun konsernin myymistä Disneylle ehdotettiin. Kauppa toteutettiin kaksi vuotta myöhemmin 71 miljardin dollarin hinnalla, ja veljeksille jäänyt osuus siirtyi Fox Corporationille. Tällöin Lachlan valittiin puheenjohtajaksi ja toimitusjohtajaksi. Vuonna 2020 James erosi News Corporationin johdosta.
Ura > 2021–

Maaliskuussa 2021 Murdoch muutti perheensä kanssa takaisin Australiaan. Hänen vaimonsa pitää suuresti australialaisesta elämäntavasta sekä koulutuksesta. Muutto tapahtui samoihin aikoihin, kun Fox News haastettiin oikeuteen. Äänestyskoneita valmistava Dominion Voting Systems vaati Fox Newsilta vajaan kahden miljardin dollarin korvauksia. Dominionin mukaan Fox oli julkaissut väitteitä, joiden mukaan Dominion olisi peukaloinut Yhdysvaltain presidentinvaalien tulosta Joe Bidenin hyväksi. Lopulta Fox maksoi Dominionille yli 780 miljoonaa dollaria korvauksia.
Vajaa viikko sovun jälkeen Murdoch päätti Fox Corporationin uutiskanavan puheenjohtajan Suzanne Scottin kanssa antaa potkut Foxin tunnetuimmalle juontajalle Tucker Carlsonille. Carlson muun muuassa käyttänyt naistoveristaan nimistystä ”cunt”. Carlsonin potkujen syy ei kuitenkaan ole täysin selvä, ja se on saanut monia teorioita.
Syyskuussa 2023 uutisoitiin Murdochin isän Rupertin jäämisestä eläkkeelle marraskuussa. Täten Murdoch nousee hänen seuraajakseen News Corpin ja Fox Corporationin hallitukseen.
Näkemykset

Murdoch kannattaa isäänsä enemmän konservatiivisia arvoja. Yleisesti hänen on katsottu vihaavan entisenä Yhdysvaltain presidenttinä toiminutta Donald Trumpia. Trump sekä hänen kannattajansa ovat uusoikeistolaisia, mutta Murdoch on "sivistysporvari", joka on periytynyt amerikkalaisista eliittikouluista.
Yksityiselämä

Murdoch avioitui mallina ja näyttelijänä työskentelevän Sarah O’Haren kanssa vuonna 1999. He avioituivat maalaistalossa Cavan Stationilla. Se sijaitsee 25 kilometriä lounaaseen Yassista Uudesta Etelä-Walesista. Pariskunnalla on kolme yhteistä lasta. Perhe asuu nykyään Sydneyssä.
Murdoch on kiinnostunut luksusjahdeista ja vuonna 2021 teki 60 miljoonan euron tarjouksen Paul Allenin superjahdista. Maaliskuussa 2023 Murdochin kerrottiin olleen hankkimassa 150 miljoonan dollarin superjahtia.
Joulukuussa 2019 Murdoch hankki 150 miljoonan dollarin kartanon Los Angelesista. Se oli kaupungin kallein asumistarkoitukseen myyty yksittäisen henkilön rakennus. Rakennuksessa on 11 makuuhuonetta ja 18 kylpyhuonetta sekä viinikellari 12 000 pullolla. Lisäksi ulkoalueelta löytyy iso uima-allas ja yksityisiä puutarhoja.
Murdochin vuosittaista palkkaa ei tiedetä, mutta vuonna 2022 hän tienasi yli 21 miljoonaa dollaria.
Kirjallisuutta

Paddy Manning: The Successor: The High-Stakes Life of Lachlan Murdoch.  Blackstone Publishin, 2022.  ISBN 9798212322898.
Aiheesta muualla

Kuvia tai muita tiedostoja aiheesta Lachlan Murdoch Wikimedia Commonsissa
Väinölä (Jyväskylä)

| Väinölä   67>  kaupunginosa |
| --- | --- |

Kaupunki:  Jyväskylä
Suuralue:  Vaajakoski-Jyskä
Väkiluku:  2 238 (2020)
Postinumero(t):  40420 Jyskä
Väinölä on kaupunginosa Jyväskylässä (aiemmin Jyväskylän maalaiskunnassa). Alueen väkiluku oli 2 238 vuoden 2020 lopussa.
Väinölässä sijaitsevat Komasin, Sampo Hydraulicsin ja Enermetin tehtaat. Aiemmin tehdasalueella toimivat Valmetin Jyskän tehtaat. Tehtaan ympärille syntynyt asuinalue on maakunnallisesti arvokas rakennettu kulttuuriympäristö. Tehtaiden lähistölle rakennettiin 1940-luvulla kahta eri tyyppiä olevia puisia tyyppitaloja: tyyppitalojen monenperheentaloja sekä puolitoistakerroksisia jälleenrakennuskauden kapealla vaakavuorauksella vuorattuja tyyppitaloja.
Alueen reunalla kulkee Jyväskylä–Vaajakoski-moottoritie, joka erottaa Väinölän Jyskästä, johon Väinölän aiemmin katsottiin kuuluvan. Väinölän eteläpuolella kaupunginosa rajoittuu Haapalahteen, joka on Päijänteen lahti. Kuokkalan alueesta Väinölän erottaa Äijälänsalmi. Väinölän alueen jakavat kahteen erilliseen asuinalueeseen tehdasalue ja sen vieressä oleva Jyskänvuori.
Aivan Väinölän kupeessa on Rauhalahden alue, jossa sijaitsee puutarhayritys Viherlandia sekä Rauhalahden voimalaitos. Rauhalahti on virallisessa kaupunginosajaossa osa Halssilan kaupunginosaa.
Kuvia

Vanha monen perheen omakotitalo Valmetinkujalla
Vaajakosken moottoritien ylittävä Kierukkasilta
Monenperheentalo Valmetintiellä
Vuonna 1940 rakennettu funktionalistista tyyliä oleva talo Kansipolulla Haapalahden rannalla
Aiheesta muualla

Kuvia tai muita tiedostoja aiheesta Väinölä (Jyväskylä) Wikimedia Commonsissa
Jyväskylän kaupunginosat suuralueittain
| --- | --- |
01 Kantakaupunki:  1. Keskusta (Kirkkopuisto) · 2. Harju · 3. Puistola (Aren aukio; Tourujoki) · 4. Lutakko · 5. Mattilanpelto · 6. Mäki-Matti (Hippos; Rautpohja)  · 9. Kukkumäki · 11. Nisula (Viitaniemi) · 12. Taulumäki · 14. Tourula (Kangas) · 29. Mannila
02 Kypärämäki-Kortepohja:  7. Kypärämäki (Köhniö) · 8. Savela · 17. Kortepohja (Haukkala; Kortesuo; Laajavuori; Ylioppilaskylä)
03 Lohikoski-Seppälänkangas:  13. Lohikoski  (Holsti; Kyyhkysenmäki; Lahjaharju; Paloniemi) · 19. Seppälänkangas  (Heinälampi) · 48. Tyyppälä · 64. Ankeriasjärvi
04 Huhtasuo:  15. Kangasvuori (Pupuhuhta; Rasinrinne; Seppälä) · 20. Huhtasuo (Huhtakeskus; Kangaslampi; Sulku)
05 Kuokkala:  22. Ristonmaa · 23. Kuokkala (Ainolanranta; Kekkola; Pohjanlampi; Tikka) · 24. Kuokkalanpelto · 25. Ristikivi · 26. Nenäinniemi · 27. Hämeenlahti (Samulinniemi)
06 Keltinmäki-Myllyjärvi:  18. Keltinmäki (Keltinkeskus; Mustalampi; Myllyjärvi; Mäyrämäki; Ylä-Myllyjärvi) · 35. Taka-Keljo · 36. Hanhiperä · 37. Valkeamäki
07 Keljo:  10. Keljo (Keljonkeskus; Tarhamäki; Valkola) · 21. Keljonkangas (Sarvivuori) · 28. Sääksvuori · 30. Etelä-Keljo
08 Halssila:  16. Halssila  (Aittorinne; Kivistö; Tuohimutka)
09 Säynätsalo:  31. Säynätsalo · 32. Lehtisaari · 33. Muuratsalo (Haikka) · 34. Kinkovuori
10 Tikkakoski-Nyrölä:  58. Nyrölä · 60. Kuikka · 61. Tikka-Mannila · 62. Tikkakoski · 63. Kuukanpää
11 Palokka-Puuppola:  41. Palokka · 42. Mannisenmäki · 43. Rippalanmäki · 44. Haukkamäki · 45. Kirri · 46. Heikkilä · 47. Pappilanvuori · 49. Hiekkapohja · 50. Matinmäki · 51. Jylhänperä · 52. Puuppola · 53. Saarenmaa · 57. Vertaala
12 Vaajakoski-Jyskä:  65. Sulunperä · 66. Jyskä · 67. Väinölä · 68. Haapaniemi · 69. Vaajakoski (Wessmanninmäki) · 70. Kaunisharju · 71. Tölskä · 72. Kanavuori · 73. Hupeli (Kairahta) · 74. Laajaranta  (Vuoritsalo) · 75. Oravasaari · 76. Pohjola · 77. Pitkäjärvi · 78. Leppälahti · 79. Mehtovuori
13 Kuohu-Vesanka:  38. Ruoke · 54. Vesanka (Perälä) · 55. Kuohu · 56. Varsalanperä
14 Korpilahti:  80. Kirkonmäki · 81. Ikolanmäki · 82. Iloniemi · 83. Kemppaisenmäki · 84. Kotamäki · 85. Tähtiniemi · 86. Korpiaho-Heinosniemi · 87. Tikkala (Moksi; Sarvenperä; Tikkala) · 88. Hirvimäki-Puolakka (Saakoski) · 89. Vespuoli (Oittila; Putkilahti)
Viola Fletcher

Viola Ford Fletcher (s. 5. toukokuuta 1914) on yhdysvaltalainen aktivisti ja puhuja. Hän on Tulsan joukkomurhan (1921) selviytyjä ja todistaja. Fletcheriä on pidetty vanhimpana Yhdysvaltain kongressin edessä todistaneena ja maailman vanhimpana muistelmansa julkaisseena naisena.
Tausta

Fletcherin vanhemmat olivat Lucinda Ellis ja John Wesley Ford. Hän asui lapsena perheineen Tulsan Greenwoodissa Oklahomassa, kunnes perhe joutui muuttamaan Tulsan joukkomurhan jälkeen. Fletcher kävi koulua vain neljänteen luokkaan saakka. Hän työskenteli Kalifornian telakoilla toisen maailmansodan aikana ja vietti suurimman osan työurastaan kodinhoitajana valkoisten perheissä.
Myöhempi näkyvyys

Yli satavuotiaana Fletcher on peräänkuuluttanut vastuuta Tulsan joukkomurhasta ja epäonnistuneesti vaatinut siitä korvauksien maksamista. Vuonna 2021 kolme viimeistä tiedossa ollutta Tulsan joukkomurhasta selviytynyttä – Fletcher, hänen veljensä Hughes Van Ellis (s. 1920/1) ja Lessie Randle – käsittelivät Yhdysvaltain kongressissa todistajina Tulsan joukkomurhan tapahtumia ja vaikutuksia. Fletcherin mukaan pelko kostosta vaikutti siihen, että Tulsan joukkomurha jäi pitkään vähäiselle käsittelylle.
Vuonna 2021 Fletcher matkusti Our Black Truth -hankkeen yhteydessä Ghanaan. Kyse oli hänen ensimmäisestä vierailustaan Afrikassa. Vuonna 2023 Fletcher julkaisi muistelmateoksen Don't Let Them Bury My Story, jonka laatimisessa avusti hänen lapsenlapsensa Ike Howard.
Vaalit yleisödemokratiassa

| Vaalit yleisödemokratiassa: Eduskuntavaalitutkimus 2007 |
| --- | --- |

Kirjailija:  Sami Borg, Heikki Paloheimo (toim.)
Genre:  politiikan tutkimus
Kustantaja:  Tampere University Press
Julkaistu:  2009
Ulkoasu:  nidottu
Sivumäärä:  391
ISBN:  978-951-44-7568-9
Löydä lisää kirjojaKirjallisuuden teemasivulta
Vaalit yleisödemokratiassa: Eduskuntavaalitutkimus 2007 on Sami Borgin ja Heikki Paloheimon toimittama kirja, jonka on julkaissut Tampere University Press vuonna 2009.
Kirja on kansallisen vaalitutkimuskonsortion pääjulkaisu vuoden 2007 eduskuntavaaleista. Kirjassa on 13 lukua. Kirjan kirjoittajat ovat Åsa Bengtsson, Sami Borg, Kimmo Grönlund, Anne Maria Holli, Lauri Karvonen, Mikko Mattila, Tom Moring, Juri Mykkänen, Heikki Paloheimo, Esa Reunanen, Kim Strandberg, Pertti Suhonen, Jan Sundberg ja Hanna Wass.
Kirjan analyysit perustuvat vuoden 2007 eduskuntavaalien jälkeen koottuun haastatteluaineistoon, mielipidemittauksiin useilta eri vuosikymmeniltä ja vaalitilastoihin vuoden 1945 eduskuntavaaleista alkaen.
Kirjan luvut

Johdanto
Vaalikampanja
Internet vaalikampanjassa – etulinjassa vai marginaalissa?
Politiikan henkilöityminen
Sukupuoli ja äänestäminen
Nuorten poliittinen osallistuminen
Poliittinen tietämys
Vaaliliitot eduskuntavaaleissa 1945–2007
Vaalipiirin koon vaikutus vaaliosallistumiseen
Kansalaisten edustusodotukset
Suoran demokratian ja häivedemokratian kannatus Suomessa
Kansanedustajat ideologisella kartalla
Eduskuntavaalit yleisödemokratian aikakaudella
Luku 12: Kansanedustajat ideologisella kartalla

Tampereen yliopiston tutkija Esa Reunanen ja emeritusprofessori Pertti Suhonen tutkivat kansanedustajien ja puolueiden asemaa vasemmisto-oikeistojanalla vuonna 2007 Yleisradion vaalikoneeseen annettujen vastausten perusteella. Reunanen kertoo yllättyneensä, kuinka perinteinen vasemmisto-oikeisto-asettelu vastauksista on nähtävissä.
Luku 12: Kansanedustajat ideologisella kartalla > Kansanedustajia vasemmisto-oikeistojanalla

Tutkimuksessa selvitettiin väitteet, joilla on eniten aatteellista latausta: oikeistolaisimmaksi väittämäksi osoittautui ”Suomen pitäisi liittyä Natoon” ja vasemmistolaisimmaksi ”Tuloerojen kasvua pitää hillitä”.
Kansanedustajista vasemmistolaisimmaksi osoittautui SDP:n Tero Rönni ja oikeistolaisimmaksi Kokoomuksen Jan Vapaavuori.
Keskustassa Mauri Pekkarinen ja Kimmo Tiilikainen olivat vasemmiston ja oikeiston välisten erojen keskipisteessä. Matti Vanhanen sijoittui hieman keskiviivan oikealle puolelle. Keskustan oikeistolaisin oli Markku Laukkanen.
Kokoomuksessa Jan Vapaavuori oli oikeistolaisin. Jyrki Katainen sijoittui vähän oikealle keskustan oikeistolaisimmasta kansanedustajasta. Petri Pihlajaniemi oli vasemmistolaisin.
Kristillisdemokraateissa Toimi Kankaanniemi oli reilusti eniten vasemmalla. Bjarne Kallis on selvästi eniten oikealla.
Perussuomalaisissa eniten vasemmalla oli Raimo Vistbacka. Timo Soini asettui lievästi keskiviivan vasemmalle puolelle.
RKP:ssä eniten vasemmalla oli lievästi vasemmalle sijoittuva Elisabeth Naucler. Selkeästi eniten oikealle sijoittui Astrid Thors.
SDP:ssä eniten vasemmalle sijoittui Tero Rönni. Liisa Jaakonsaari ja Päivi Lipponen asettuivat keskiviivan oikealle puolelle. Maria Guzenina-Richardson sijoittui lievästi keskiviivan vasemmalle puolelle.
Vihreissä eniten vasemmalla oli Oras Tynkkynen. Oikeassa laidassa oli Jyrki Kasvi. Vasemmistolaisin oli entinen vihreä Merikukka Forsius, joka sittemmin loikkasi Kokoomukseen.
Lähde: Turun Sanomat
Luku 12: Kansanedustajat ideologisella kartalla > Vasemmisto-oikeisto-ulottuvuus Suomessa

Vasemmisto-oikeisto-ulottuvuus nähdään myös kansanedustajien vastauksissa Yleisradion vaalikoneen kysymyksiin vuoden 2007 eduskuntavaalien alla: perinteiseen tapaan asenteet liittyvät valtion taloudelliseen rooliin, hyvinvointipalveluihin ja maanpuolustukseen. Vahvin aatteellinen jännite vallitsee tuloerojen kasvun vastustamisen ja Suomen Nato-jäsenyyden kannattamisen välillä.
| Oikeistolaisia väitteitä> Väite | Oikeistolaisia väitteitä> Lataus |
| --- | --- |
Suomen pitäisi liittyä Natoon: ,83
Työehdoista sopiminen enemmän työpaikoilla: ,70
Veronkevennykset ennen palvelujen parantamista: ,66
Lahjakkaille lapsille enemmän omia luokkia tai erityiskouluja: ,55
Irtisanominen helpommaksi, jos työttömyys turvaa parannetaan: ,54
Kuudes ydinvoimala on rakennettava: ,49
Puolustusvalmius on säilytettävä, vaikka se maksaisi lisää: ,45
Jos vanhempi kotona, lapsella ei oikeutta kokopäivähoitoon: ,42
Pätkätyötä hyväksyttävä osana nykyajan työelämää: ,41
Vasemmistolaisia väitteita
Väite: Lataus
Tuloerojen kasvua pitää hillitä: -,82
Verorahat enemmän julkiseen terveydenhuoltoon, ei yksityislääkäreillä käynteihin: -,75
Valtiolle vahvempi rooli talouselämän ohjaamisessa: -,59
Palkkatietoja luottamusmiehille sukupuolten tasa-arvon lisäämiseksi: -,53
Siviilipalvelusaikaa on lyhennettävä: -,43
Aiheesta muualla

Lisää luettavaa aiheesta Puolueiden vertailua YLE:n vaalikoneen perusteella on Wikiaineistossa
Villampi

| Villampi> Sijainti |
| --- | --- |
 Villampi
Koordinaatit:  61.23222978°N, 26.19475995°E
Valtio:  Suomi
Paikkakunta:  Heinola
Historia
Tyyppi:  Linnavuori
Huippukausi:  ajoittamaton
Infobox OKVirheellinen NIMI-arvo: 
Villampi on Päijät-Hämeessä Heinolan Hujansalossa sijaitseva linnavuori.
Linnavuori

Varsin vähän tutkittu mahdollinen linnavuori sijaitsee Heinolan kirkosta 9 kilometriä koilliseen 200 metriä Konniveden itärannasta. Linnavuori on kallioisella mäellä joka kohoaa 25 metriä Konniveden vedenpintaa korkeammalle. Jos puusto ei näkemistä estäisi, olisi mäen laelta hyvä näkyvyys yli Konniselän. Mäen ja Konneveden välistä kulkee kantatie 46. Kalliorinteen puolivälissä sijaitsee kolme kivivallia, joista kaksi ovat selvästi ihmisen sinne kasaamia.
Suurin on 22 metriä pitkä muurimainen itä-länsi-suuntainen kivivalli, joka sijaitsee etelärinteellä. Valli on noin kaksi metriä leveä ja 0,5 metriä korkea. Vallin kivet ovat noin ihmisen pään kokoisia ja sammaleiden peittämiä. Kivivallin länsipää on muuta vallia korkeampi ja leveämpi ja se loppuu jyrkänteen viereisen maakiveen, jossa muuri on myös sortunut. Vallin ja jyrkänteen väliin jää pari metriä tilaa.
Toinen ihmisen rakaentama rakenne sijaitsee kallion kaakoispuolella ja se on luode-kaakko-suuntainen kiveys. Kivivalli kuusi metriä pitkä, 0,5--1,0 metriä leveä ja puoli metriä korkea. Kiveys alkaa kalliosta ja loppuu kaakossa epämääräisesti. Tässä osassa mäen rinne viettää jyrkästi.
Kolmas kiveys voi olla ihmisen rakentama tai se voi olla luontainen. Se sijaitsee kallion itäpuolella loivahkolla rinteen osalla ja se kulkee pohjois-etelä-suuntaisena rinteen keskivaiheilla. Jos maakivien välissä olevat kivet ovat ihmisen sinne tuomia, on valli käytön jälkeen sortunut.
Tutkimuksia

Kohdetta ei ole tutkittu arkeologisin kaivauksin. Vuonna 2003 Hannu Poutiainen tutki kohdetta pintapuolisesti inventoinnin yhteydessä.
Väinö Viitasalo

Väinö Viitasalo (8. helmikuuta 1925 Ullava – 31. tammikuuta 2005 Saarijärvi) oli kuoronjohtaja ja kanttori. Hän toimi kanttorina muun muassa Kuopion tuomiokirkkoseurakunnassa, Joensuun seurakunnassa ja vuodesta 1978 Saarijärven seurakunnassa. Hän toimi kanttorin viran ohella musiikinopettajana muun muassa Joensuun Yhteiskoulussa vuosina 1967–1974,  Joensuun normaalilyseossa ja Kuopion Puijon lukiossa.
Viitasalo oli Ullavan kuvataiteen ja musiikin viikon pitkäaikainen taiteellinen johtaja. Hän toimi Suomen Kirkkokuoroliiton puheenjohtajana 1975–88, valtakunnallisten kirkkolaulujuhlien keskustoimikunnan sihteerinä ja puheenjohtajana sekä Kanttori-urkuriliiton hallituksen jäsenenä.
Vuonna 1986 Viitasalolle myönnettiin musiikkineuvoksen arvonimi. Kirkon musiikkipalkinnon hän sai 1988.
Pianisti Marita Viitasalo-Pohjola ja huilutaiteilija Eeva Viitasalo-Korolainen ovat Väinö Viitasalon tyttäriä.
Verkatehtaankatu (Tampere)

Näkymä Verkatehtaankadulta kohti itää.
Verkatehtaankatu on Tampereen keskustassa Kyttälän kaupunginosassa kulkeva länsi-itäsuuntainen katu, jonka pituus on noin 300 metriä. Sen länsipää sijaitsee Tammerkosken rannalla ja itäpää Rautatienkadun risteyksessä, lähellä rautatieasemaa. Verkatehtaankadun muita poikkikatuja ovat Hatanpään valtatie, Pellavatehtaankatu, Aleksanterinkatu ja Tuomiokirkonkatu.
Verkatehtaankadun ja Aleksanterinkadun kulmassa sijaitseva Ososen talo.
Kadun nimi

Nimi Verkatehtaankatu on peräisin vuodelta 1868, jolloin nimismies Karl Fredrik Renfors nimesi Kyttälän huomattavimmat kadut. Nimi pääsi mukaan alueen ensimmäiseen asemakaavaan, jonka kaupunginvaltuusto vahvisti vuonna 1886. Aiemmassa asemakaavaluonnoksessa (1879) se esiintyi muodossa Werkatehtaankatu.
Kadun nimi viittaa verkatehtaaseen, joka toimi Tammerkosken itärannalla vuosina 1859–1967. Suurin osa tehtaan rakennuskannasta on purettu, mutta osoitteessa Verkatehtaankatu 2 on säilynyt tehtaan vanha pääkonttori (1896). Rakennus on arkkitehti Theodor Höijerin suunnittelema, ja se on osa valtakunnallisesti merkittävää Tammerkosken teollisuusmaisemaa.